" هومّت "-ین صحیفه‌لرینده اینقیلابی ایدئیالار یاییلیردی. قزئتین صحیفه‌لرینده موطلقیته قارشی موباریزه‌یه حصر اولونموش ماتریال‌لار وئریلیر، زحمتکش قادین‌لاری کاپیتالین اسارتیندن آزاد ائتمک ضرورتی حاقیندا فیکیر یورودولور، خالقدان اوزاق دوشموش و  " قارا جاماعاتین "  معیشتینی و دیلینی بیلمه‌ین ضیالی لار تؤهمت‌لندیریلیر، روحانی‌لر ایفشا ائدیلیردی. بو مطبوعات اورقانی‌نین فعالیتی روسیه‌ده اوچ اینقیلاب دؤورونو، آذربایجانین سووئت‌لشمه‌سی ایل‌لرینی احاطه ائدیر. " هومّت "  تکجه آذربایجاندا دئییل، بوتون موسلمان شرقینده تورک‌دیللی خالق‌لار ایچریسینده سوسیال-دموکرات‌لارین ایلک مطبوع اورقانی‌دیر.